En el marc del Dia Internacional per a la Prevenció dels Trastorns de l'Espectre de l'Alcoholisme Fetal (TEAF), el 9 de setembre, la Directora de l'Institut Català de l'Acolliment i de l'Adopció (ICAA), Agnès Russiñol, i el Sub-director general de Drogodependències, Joan Colom han exposat les accions de millora de la prevenció, cribratge i diagnòstic del TEAF i també de suport i atenció als infants afectats i a les seves famílies.
Entre les múltiples mesures que s'han introduït, mencionem un espai web amb informació sobre el TEAF i els recursos disponibles a Catalunya en l'àmbit social, educatiu i de salut.
I pel que fa a la prevenció en l'àmbit de salut, s'ha inclòs el programa embaràs sense alcohol i sense drogues en el nou protocol de seguiment de l'embaràs de Catalunya, amb l'objectiu de dotar als professionals de seguiment de l'embaràs d'eines d'identificació precoç del consum d'alcohol i d'intervenció orientades a ajudar a les dones gestants a abandonar el seu consum.
Veure més informació sobre les mesures adoptades en la Nota de premsa.
En la presentació s'ha exposat un estudi pioner sobre l'afectació per trastorns de l'espectre alcohòlic fetal (TEAF) dels nens i nenes adoptats a Catalunya procedents dels països d'Europa de l'est (Rússia i Ucraïna).
Liderat i coordinat per l'Institut Català de l'Acolliment i l'Adopció i la Sub-direcció General de Drogodependències de l'Agència de Salut Pública de Catalunya (ASPCAT) i la participació de tres Hospitals de referència a Catalunya.
En concret, l'Hospital Clínic, l'Hospital de la Vall d'Hebron i l'Hospital Sant Joan de Déu han estat els encarregats de fer les valoracions d'una mostra representativa dels infants adoptats entre 1998 i 2015 a Catalunya procedents de Rússia i d'Ucraïna.
De la seva valoració es desprèn que dels 162 infants de la mostra (101 nens i 61 nenes) el 50% presenten un trastorn de l'espectre alcohòlic fetal sense que hi hagi diferències significatives per sexe.
Únicament el 20,4% presenten la manifestació més greu que és la síndrome alcohòlic fetal (SAF), i el 16% presenten la forma parcial de SAF.
A l'11,1% se'ls va diagnosticar de trastorn del neurodesenvolupament relacionat amb l'alcohol i a l'1,2% se'ls van detectar defectes de naixement compatibles amb l'exposició prenatal a l'alcohol.
Aquestes xifres són similars a l'únic estudi que existeix a Europa realitzat a Suècia l'any 2010 que va obtenir una prevalença del 52% d'infants afectats en una mostra molt més petita (71 infants) (Landgren et al.
L'institut de Recerca rus dona credibilitat a l'estudi presentat i reconeix que la meitat dels infants que dona en adopció tenen alcoholisme fetal.
Per a més informació, veure noticia Canal 324.
El Trastorn de l'Espectre Alcohòlic Fetal (TEAF) és el terme utilitzat per agrupar un gran rang d'anomalies físiques, mentals, conductuals i cognitives que una persona pot presentar quan ha estat exposada a l'alcohol durant el seu desenvolupament prenatal.
La forma més greu dins l'espectre és la Síndrome Alcohòlica Fetal (SAF).
Les seves manifestacions clíniques poden aparèixer de diferents maneres de greus a lleus i es poden dividir en:
Actualment, s'estima que el TEAF es dóna entre 0,5 i 3 casos per cada 1.000 naixements a la majoria de poblacions, però aquesta prevalença pot ser més elevada en determinats subgrups poblacionals exposats a consums d'alcohol importants, com ara els infants adoptats provinents de països amb prevalences molt elevades de consum de l'alcohol en dones com són els països de l'Europa de l'Est.
Hi ha una relació directa entre el consum d'alcohol durant la gestació i el desenvolupament fetal i del nadó.
És per això que els TEAF es poden prevenir el 100% no bevent gens d'alcohol des del moment de planificar l'embaràs o deixar-ho de fer tant punt es confirmi.
Durant l'embaràs, no s'ha descrit cap dosi segura ni tampoc cap moment o període de consum sense risc.
Podeu consultar més informació sobre els símptomes, recomanacions i preguntes freqüents aquí.
Presentació de la Roda de Premsa
Associació de famílies afectades de SAF